Hei! Olet tervetullut löytöretkille herätyksiin!
Ymmärrämmekö Jumalan rakkauden Suomen kansaa kohtaan?
Suomi on Jumalalle rakas.
Armossaan Hän on suonut kansallemme monia herätyksen aikoja.
Tässä jaksossa tarkastelemme muutamaa herätystä, -
joihin liittyi oma erityispiirteensä eli horrossaarnat.
1700-luvun jälkipuoliskolla Jumala otti käyttöönsä -
Merikarvialla paljon sairastaneen nuoren tytön tavalla, -
jota ei ollut Suomessa tuossa laajuudessa ennen nähty.
Syntyi laaja rukoilevaisherätys.
Anna Rogel syntyi vuonna 1751.
Hän oli keskeisellä paikalla siinä naisherättäjien ketjussa, -
joka kalantilaisesta Liisa Eerikin- tyttärestä lähtien pyyhkäisi -
1700-luvun lopulla halki Satakunnan ja Pohjanmaan rannikon.
Anna Rogel oli tunnetuimmista suomalaisista horrossaarnaajista -
ensimmäinen ja näin ollen myös esimerkkihahmo seuraajilleen.
Annan elämän käännekohdaksi muodostui vuosi 1770.
Hän vilustui pahoin, -
jolloin jo valmiiksi heikko terveys romahti täysin.
Hän ei pystynyt enää muuta kuin makaamaan vuoteessaan.
Loppusyksystä Anna lakkasi puhumasta.
Tapaninpäivänä v. 1770 tajuttomana maannut tyttö -
ryhtyi kuitenkin yllättäen saarnaamaan.
Näitä horrostilassa esiintyneitä saarnoja -
hän piti vajaan 14 vuoden ajan aina varhaiseen kuolemaansa saakka.
Saarnat herättivät suurta ihmetystä ja kiinnostusta.
Anna saarnasi silmät kiinni kuin unessa.
Jälkeenpäin hän ei muistanut puheitaan.
Merikarvian kirkkoherra Anders Eneberg lähetti tuomiokapituliin -
selostuksen 4 saarnasta kertoen, -
että saarnat olivat selkeitä ja hyvin rakennettuja -
sekä tiukasti Raamatun tekstien mukaisia.
Saarnoissa oli parannukseen ja uuteen elämään kehottava sanoma.
Jumala on vanhurskas, ja ihminen on syntinen.
Siksi ihmisten tulee tehdä parannus ja anoa syntejänsä anteeksi.
Tyypillistä rukoilevaisuus- korostusta oli myös -
julistus viimeisistä ajoista.
Anna kehotti kristittyjä hengelliseen valvomiseen, -
rukoukseen ja Jumalan Sanassa pysymiseen.
Annan saarnat kestivät usein aamusta myöhäiseen iltaan -
ja yöhönkin saakka. Anna asui veljensä maatilalla.
Horrossaarnan alettua Anna kannettiin huoneestaan tupaan.
Kuulijoita saattoi olla kymmeniä monien tullessa kaukaakin.
Horrospuheet Anna piti maatilan normaalin elämän yhteydessä.
Voimme kuvitella, millaista elämä oli pienessä kylässä.
Kirkkoherra Eneberg ilmoitti selos- tuksessaan Turun tuomiokapitulille, -
että maalis-huhtikuussa v. 1774 -
oli tuhansia ihmisiä käynyt Annaa kuulemassa, -
mm. Porista, Raumalta, Eurajoelta, Ulvilasta, Kokemäeltä, -
Lapväärtistä, Närpiöstä, Ilma- joelta, Laihialta, Ikaalisista -
ja myös Pohjanlahden toiselta puolelta, Ruotsista.
Liikkeen levitessä kuningaskin puuttui asiaan.
Alueen varamaaherran oli annettava asiasta tutkintamääräys.
Anna sai kuitenkin jatkaa saarnojaan kuolemaansa saakka.
Kurikan kappalainen Isak Astren kertoi -
oman todistuksensa Annan toiminnasta: -
"Tuhannet sielut tulivat Anna Rogelin saarnoista herätetyiksi.
He menivät koteihinsa, ja pian alkoi siellä näkyä -
odottamattomia hedelmiä.
Kirkossa käynti tuli hartaaksi tavaksi.
Pyhäpäiviä alettiin viettää kristittyjen lailla.
Syntiset sunnuntaihuvit ja 'hyppööt' taukosivat.
Viulut lyötiin rikki, kortit poltettiin. Kotihartaus elpyi.
Asia kiinnosti Astrenia, koska hänen arvionsa mukaan -
Kurikan seurakuntalaisista yli puolet oli lähtenyt kuulemaan -
Annan saarnoja. Anna Rogelin toiminta herätti suurta huomiota, -
ja rukoilevaisherätys levisi laajoille alueille: -
Tyrvään ja Karkun seuduille ja Keski- ja Etelä-Hämeeseen.
Anna Rogel kuoli heikon terveytensä vuoksi vain 32-vuotiaana, -
mutta hänestä ehti tulla merkittävä herättäjä 1770-luvun Suomessa.
Horrossaarnaajia ilmaantui muuallakin tuolloin 1770-luvulla.
Mainittakoon tässä Yli-Tornion ja sen ympäristön viklundilaisuus.
Herätysliikkeen nimekkäinä toimijoina olivat -
kirkollista pietismiä edustaneet Yli-Tornion kirkkoherra Isaac Grape -
ja hänen apulaisensa, pastori Nils Wiklund.
Herätyksen keskeisiä vaikuttajia olivat kansan parissa vaikuttaneet -
horrossaarnaajat 1770-luvun alkuvuosina.
Suurimman huomion horrossaarnaajina saivat alkuun -
kaksi 11-13-vuotiasta tyttöä.
Myös yksi saamelainen nainen mainitaan liikkeen alkuunpanijana.
Nämä horrossaarnaajat saarnasivat ihmisille parannusta -
lyhyehköissä puheissaan.
Yli-Torniolla liike sai kansanherätyksen luonteen.
Laajimmillaan siinä oli mukana 1770-luvun puolivälissä -
yli 80 horrossaarnaajaa.
Yli-Tornion lisäksi liikkeen vaikutuksesta esiintyi hurmosilmiöitä -
noihin aikoihin myös Enontekiöllä, Karesuannossa ja Kautokeinossa.
1700-luvun lopussa herätys laajeni Ala-Tornioon ja Muonioon.
Wiklundin toiminnan ja siihen liittyneen kansanherätysliikkeen takia -
juoppous väheni. Lääninrovasti Nyman kirjoittaa Nils Wiklundista, -
että hänen uutteran työnsä jäljet alkoivat varsin pian näkyä siinä, -
että aiemmin harjoitetuista paheista alettiin luopua.
Kun ennen esimerkiksi pyhäpäivää käytettiin kaikkeen muuhun -
kuin pyhään tarkoitukseensa, tultiin nyt jumalanpalveluksiin -
hartain joukoin. Muutenkin alettiin kaukana kirkolta olevilla kylillä -
kokoontua yhteen lukemaan ja laulamaan virsiä.
Viklundilaisten keskuudessa tunnusomaista oli -
syntien anteeksijulistaminen. Keskeistä oli myös -
kiinnostus Raamattuun ja muihin hengellisiin kirjoituksiin.
1800-luvulla tunnetuimpia horros- saarnaajia oli Pohjois-Savossa -
Vesannolla v. 1843 syntynyt Karoliina Utriainen.
Ensimmäinen horrospuhe hänellä oli jo 9-vuotiaana.
Se julkaistiin myös kirjallisessa muodossa.
Karoliina matkusti laajalti eri puolilla Suomea -
ja saarnasi vielä 1900-luvun alussa.
Iän myötä horrossaarnat vähenivät.
Kaikkiaan hän piti noin 20 000 saarnaa, -
mikä lienee ennätys horrossaarnaajien keskuudessa.
Karoliina poikkesi monesta muusta horrossaarnaajasta siten, -
että hän oli ruumiillisesti ja henkisesti hyvinvoipa -
ja kuoli vasta 86-vuotiaana v. 1929.
Mainittakoon tässä kohtaa, että horrossaarnaaminen herätti tietysti -
monella tapaa ihmetystä ja vastustustakin.
Olen tutustunut useisiin kriittisiin arvioihin horrossaarnaamisesta -
mm. professori Aarni Voipion kirjoihin, -
joissa hän esittelee laajalti tätä ilmiötä -
käyttäen kirjojensa otsikoinnissa termiä 'unissasaarnaaminen'.
Toiset erottavat termin unissa- saarnaaminen viittaamaan siihen, -
että unissasaarnaajat saarnasivat usein tiettyinä aikoina päivästä.
Horrossaarna sen sijaa saattoi tulla esiin ilman ennakkoilmoitusta.
Tässä ohjelmassa käytän termiä 'horrossaarnaaminen'.
Sillä tuon keskeisesti esiin niiden 3 tunnetuimman horrossaarnaajan -
elämää ja työtä, joiden vaikutuksesta syntyi -
laajempaa ja mielestäni aitoa herätystä.
Mainitut 3 henkilöä ovat Anna Rogel, Karoliina Utriainen -
ja Helena Konttinen. Helena Konttisen työtä ja elämää -
käyn tässä läpi enemmänkin jatkaen sitä vielä ensi jaksossakin.
Viittasin jo prof. Aarni Voipioon, -
joka tutki laajalti ja kriittisesti tätä ilmiötä.
Hän kävi henkilökohtaisesti vierailemassa -
mm. Savossa ja Uukuniemellä 1910-1920-luvuilla -
hengellisissä kokouksissa, joissa ilmiötä esiintyi.
Voipion kirjoja lukemalla saa käsityksen siitä, -
kuinka laaja tämä ilmiö oli 1900-luvun alkuvuosikymmeninä.
Kriittinen arvio on paikallaan, -
sillä ilmiön ympärillä oli monenkirjavia piirteitä, -
eikä ylilyönneiltä ja väärinkäsityksiltä -
ja väärinkäytöksiltä vältytty.
Voipiokin toteaa, että monilla paikkakunnilla kuitenkin -
syntyi herätystä, mm. Savossa, Kainuussa ja Karjalassa.
1700-luvun herätykset keskittyivät enemmän -
Länsi-Suomeen ja Tornionjoen ympäristöön.
Keskityn tässä ohjelmasarjassa kertomaan herätyksistä, -
joissa laajamittaisemmin tapahtui parannuksentekoa, uskoontuloa -
ja hengellisen elämän uudistumista.
Rajaan tarkemman kertomiseni horrossaarnaajista -
näihin muutamiin esille ottamiini henkilöihin.
Heidän työnsä hedelmät ovat näet arvioitavissa useammallakin mittarilla.
Rajauksella en tarkoita, etteikö horrossaarnaamisilmiön yhteydessä -
ole ollut muitakin aitoja alueellisia herätyksiä.
1900-luvun osalta keskityn uuku- niemeläiseen Helena Konttiseen, -
jonka kautta Jumala herätteli voimallisesti 1900-luvun alussa -
erityisesti Kaakkois-Suomea, Karjalan seutuja lähtien Uukuniemeltä -
ja ulottuen myös mm. Merikarvian alueelle.
Helenalla oli työtovereina -
jo aiemmin työnsä aloittaneita maallikkosaarnaajia, -
keskeisimmin Paavo Sihvonen ja Olli Hälvä.
Syntyi Uukuniemen herätys.
Tuon Helenan elämästä, toiminnasta ja opetuksesta esiin -
niitä seikkoja, jotka mielestäni vahvasti todistavat -
Helenan olleen työssään Herran Jeesuksen kutsumana ja lähettämänä.
Helena Konttinen eli vv. 1871-1916.
Profeettana ja horrossaarnaajana hän toimi -
elämänsä 11 viimeistä vuotta.
Helena Konttinen oli tavallinen maalaisnainen, -
köyhän Matti Konttisen puoliso ja 8 lapsen äiti.
Muuta koulua hän ei koskaan käynyt kuin rippikoulun.
Terveys meni kovassa työn teossa.
Herätyksen tilaan Helena joutui 24-vuotiaana.
Kovien omantunnon taistelujen jälkeen -
hän sai rauhan Jeesuksen sanoista: "Se on täytetty."
Pian hän alkoi saada Hengen kautta kehotuksia, -
että eri ihmisille pitää mennä puhumaan uskonasioista.
Nuori nainen vastusteli, mutta suostui.
Helena joutui 34-vuotiaana ensimmäistä kertaa horrostilaan.
Uukuniemeläisen herätyksen vaiheita kuvaa mm. Erkki Leminen -
kirjassaan Jumalan virta on vettä täynnä.
Leminen oli uskoon tultuaan vuonna 1945 -
saanut sisältä käsin tutustua uukuniemeläiseen herätykseen -
ja sen keskeisiin henkilöihin, jotka olivat olleet -
tapahtumien silminnäkijätodistajia.
Tuota Helenan ensimmäistä horrostilapuhetta -
Erkki Leminen kuvaa kirjassaan seuraavasti: -
"Eräässä kodissa paikalla oli kaksi miestä, -
joista toinen oli paikallinen väkevä saarnamies.
Helena vaipui yllättäen horrostilaan ja alkoi puhua kuin unessa -
ja paljasti miesten elämässä olevan synnin.
Palattuaan horroksesta tietoiseen tilaan -
Helena rukoili yhdessä miesten kanssa, -
ja siinä syntisille kirkastui Jumalan armo uudella, -
entistä syvällisemmällä tavalla." Helena itse myöhemmin kertoi, -
että kun hänellä ei riittänyt rohkeutta totella -
Herran kehotuksia normaali tilassa, niin hän sai horrostilat -
puhua kohti käyvää parannuksen sanaa.
Horrostilapuheita Helenalla oli sitten seuraavat 11 vuotta.
Hän puhui paikalle kerääntyneille ihmisille -
vahvaa henkilökohtaista parannuksen teon kehotusta.
Ja monia tuli uskoon Helenan kautta.
Helenan toiminta herätti myös vastustusta.
Murhamieskin tuli puukko mukanaan paikalle Helenan horrostilan aikana -
mutta joutui parannuksenteon paikalle hänkin.
Helena näki näkyjä kuolemasta ja tuonelasta, -
kadotettujen sielujen tilasta, murhatuista, -
kesken armonajan kuolleista, luopioista, enkeleistä -
ja muista taivaan joukoista. Herätyksen tuli levisi -
Helenan matkoilta Karjalaan ja Länsi-Suomeen.
Myös monia parantumisihmeitä tapahtui.
Helenan kautta tuli myös paljon Raamatun selityspuheita.
Hänen tehtävänään oli myös käydä uskoon tulleiden luona.
Lisäksi hänen tuli kouluttaa ja kasvattaa julistajia.
Nämä kaikki olivat Herran hänelle tarkkaan määräämiä tehtäviä.
Vuodesta 1908 eteenpäin työhön tuli uutta piirrettä.
Mukaan tulivat nyt uukuniemeläisen herätyksen miehet -
Paavo Sihvonen ja Olli Hälvä, -
jotka olivat molemmat tulleet uskoon jo n. 20 vuotta aiemmin -
ja aloittaneet hengelliset kokoukset paikkakunnalla.
Helenan rukousten kautta parantunut Väinö Hoikka tuli uskoon -
ja perusti orpokodin, jonka ympärille -
uukuniemeläisen liikkeen toiminta keskittyi.
Helenasta tuli äidillinen sielun- hoitajahahmo herätyksen keskelle.
Helenan maallinen vaellus päättyi melko nuorena, -
24. huhtikuuta 1916.
Uukuniemeläisen herätyksen vaikutuksesta jatkuu kuitenkin -
nykyäänkin mm. Parikanniemisäätiön hengellinen työ.
Herätys oli todellinen. Sen hedelmä on hyvä ja todellinen -
ja nähtävissä tänäkin päivänä yli 100 v. herätyksen alun jälkeen.
Tarkastelkaamme siis lähemmin Helena Konttisen työtä ja opetusta.
Paras kirjallinen lähde on hänen elämänsä vaiheista ja opetuksista -
koottu kirja Eräs meidän ajan Profeetta -
sekä muutamat muut lähdeteokset kirjoittajina mm. Erkki Leminen -
ja Helenan pojanpoika Lauri Konttinen.
Henkilökohtaisesta pelastuksestaan Helena kertoo -
viitaten Jeesuksen sanoihin Golgatan ristillä.
Sisimmän taistelujen keskellä häneltä tuli huokaus: -
"Voi Herra, jos minua vielä armahdat, -
niin voithan Sinä vielä jotakin vakuutusta antaa?
Silloin tulivat minulle mieleen nuo sanat: 'Se on täytetty.'
Silloin alkoi sydämelle tulla niin lämmintä että oikein!"
Hengelliseen työhön lähdöstään Helena kertoo: -
"Kun tätä uutta elämää oli ollut puolen vuoden ajan, -
alkoi tuntua, että tästä pitää ruveta puhumaan.
Tuli huolta toisista uskovaisista. Esim. tädiltä kysyin: -
'Voitko olla vakuutettu oikein ja onko sydämessä todistusta, -
että olet Jumalan lapsi?' Minun piti heti käydä nöyryyteen -
eli polvilleni rukoillen: 'Herra, selvitä tämä kohta hänelle.'
Sitten hän alkoi vaikuttaa minussa, että tuolle ja tuolle ihmiselle -
minun pitää nyt mennä puhumaan sielunasioista.
Järki alkoi panna vastaan, enkä nöyrtynyt Herran eteen -
sitä kysymään ja tutkimaan Sanan kautta pyytäen, -
että Herra, aukaise minulle kirjoitukset.
Hengen kautta oli ilmoitettu, mitä kullekin on käytävä puhumassa.
Eräänä sunnuntaina yksin ollessani kävin rukoilemaan.
Vaivuin siihen ja näin 3 aurinkoa, jotka eivät olleet yhtä kirkkaita.
Kirkkain oli ensimmäinen, jossa oli ristiinnaulitun kuva.
Kysyttiin, minkä niistä tahdoin omistaa. Valitsin kirkkaimman.
Siitä kun heräsin, tunsin semmoisen suuren siunauksen.
8 vuoden päästä selitettiin, että nuo kaksi muuta aurinkoa olivat -
valhekristillisyys ja inhimillinen viisaus."
Ensimmäisestä horrostilapuheestaan Helena itse kertoo: -
"Koko heidän elämäkertansa tuotiin ilmi.
Heidän täytyi tunnustaa, että näitä ei tiedä muu kuin Jumala.
Silloin minulle näytettiin tuon ihmisen koko elämä ja sieluntila.
Hän tunsi totuuden voiman ja nöyrtyi tunnustamaan.
Muutaman ajan päästä hän pääsi iloitsemaan Jumalan armosta."
Toinen tilanne, jossa hän kertoo eräästä isännästä: -
"Sitten hänen elämänkertansa tuotiin esille.
Viimeksi annettiin puhua, että Kristus syntyi hänenkin tähtensä.
Kristuksen ansioista hän ei ollut tiennyt mitään.
Hän oli ajatellut vain, että Jumala on ja Hän armahtaa.
Sinä aikana monet kerrat horrostilassa ilmoitin, -
että nyt tulee sillä ja sillä minuutilla ihmisiä, -
monesti nimittäen heidät nimeltäänkin, -
ja heidän kohdastaan oli sitten puhetta.
Tästä alkaen 4 viikkoa ja 3 vuorokautta -
olin horrostilassa alituiseen, usein vuorokausimäärät.
Jos ihmisiä rupesi tulemaan, niin ainakin n. 15 min. ennen -
menin horrostilaan. Siinä tulijan tila näytettiin, -
ja kävin heti hänelle puhumaan, kun tuli ovesta sisään.
Minulle aina tuotiin se kirja näkyviin, -
ja siinä oli aina sen ihmisen muoto jonka elämänkerta oli esillä, -
ja Vapahtajan kirkkaus loisti.
Olin tuon kuukauden ajan syömättä mitään maallista ruokaa.
Elin vain vettä juoden."
Kun Helena itse kyseli, mistä lähteestä horrostila oli, -
Vapahtaja vastasi hänellä näyssä: 'Tulisiko perkele repimään -
valtakuntaansa ja kehottamaan ihmisiä ainoastaan Kristuksen verestä -
ja ansiosta armoa etsimään?' Nämä puhuttuaan -
Vapahtaja näytti kätensä, jalkansa ja kylkensä, joissa oli haavat.
Ristinpuu näkyi Hänen toisella puolellaan ja Hän sanoi: -
'Eivätkö nämä todista? Jos vaikka miten ihana enkeli ilman Vapahtajaa -
ilmestyy ja jotakin vakuuttaa, niin sitä ei tarvitse uskoa.'"
Siitä, kuinka Helena vihittiin Herran työhön, hän kertoo: -
"Silloin Vapahtaja ilmestyi ja sanoi, -
että minun tulee Hänen apostoleille antamistaan kirjoituksista -
ruveta puhumaan elämän parannusta ihmiskurjain sydämille -
ja olla aina valmis lähtemään, minne yliluonnollisessa tilassa määrätään.
Jumalan aikomus on täten saada suuri joukko ihmisiä herätykseen."
Helena sai myös ohjausta työhön. Herra puhui hänelle horrostilassa:
"'Ei ainoastaan selitysmatkalla ollessa -
ole rukoiltava niiden kuulijain puolesta, -
jotka sillä kertaa ovat kokouksissa Sanaa kuulemassa, -
vaan silloinkin, kun olet siirtynyt matkoiltasi -
ja tulet lepäämään kotihuoneellesi, tulee rukoilla niiden puolesta.
Lisäksi sinun on pyydettävä Jumalalta itsellesi näkeviä silmiä, -
että voisit nähdä heissä varjopuolet ja elämän heikkoudet."
Helenan hengellisen työn vaiheista ja opetuksista lisää ensi jaksossa:
Mitä Helena Konttinen todella opetti ja teki?
Anna sade, Jumala.
Sydän kaipaa, odottaa.
Anna kaste Golgatan -
virvoittamaan kuiva maa.
Katson ylle vainion, -
tähkäpäät jo kypsät on.
Korjuumiehet puuttuvat, -
lapset Herran uupuvat.
Johda jälleen ristin luo, -
missä virtaa lähde tuo, -
joka janon sammuttaa, -
lapset Herran uudistaa.
Anna sade, Jumala.
Sydän kaipaa odottaa.
Ohjelmiamme tehdään täysin vapaaehtoisen tuen varassa.
Tarvitsemme rukoustukea. Tarvitsemme taloudellista tukea.
Maksaessasi pankkisiirrolla käytä ruudussa näkyvää viitenumeroa.
Näin tukesi kohdistuu meidän ohjelmiimme.
Kiitos tuestasi! Jumala sinua runsaasti siunatkoon!
Maan hyvän on se kaltainen, -
ken Sanan kuulee ja uskoo sen.
Ja sydämessään säilyttää -
kantaen hyvää hedelmää.
Aina hän pysyy Sanassa...
Tekstitys: Tuula-Riitta Virrankare